Բեգգեն

Բեգգեն (), Լյուքսեմբուրգի մեծ դքսության համանուն մայրաքաղաքի 24 վարչական շրջաններից մեկը, որը տեղակայված է քաղաքի հյուսիսային հատվածում։ Ըստ 2017 թվականի մարդահամարի տվյալների՝ թաղամասի բնակչությունը կազմում է 3653 մարդ։

Բնիկ լյուքսեմբուրգցիները կազմում են Բեգգենի բնակչության ընդամենը 30 %-ը։ Ավելի մեծ տոկոս են կազմում Եվրոպական Միության (հատկապես՝ Ֆրանսիայի, Պորտուգալիայի, Իտալիայի, Բելգիայի, Գերմանիայի, Հունաստանի, Իսպանիայի) և Ռուսաստանի Դաշնության քաղաքացիները։

Թաղամասում է գտնվում 19-րդ դարում կառուցված ռուսական դեսպանատունը, որն ինքնին կառուցվել է 18-րդ դարի թղթի արտադրամասի ավերակների վրա։ 20-րդ դարում դեսպանատան շենքը բարեբախտաբար կանգուն է մնում՝ ծառայելով որպես Լյուքսեմբուրգում պողպատ արդյունահանող ընկերության տնօրենի առանձնատուն։ Երկրորդ համաշխարհային պատերազմի ընթացքում շենքը և հարակից տարածքները օկուպացվել են գերմանական զորքերի կողմից։ Ամերիկյան բանակի կողմից Լյուքսեմբուրգի ազատագրումից հետո այն սկսել է օգտագործվել որպես հյուրանոց և ապա վարձակալության հանձնվել ԽՍՀՄ դեսպանությանը։ ԽՍՀՄ-ի փլուզումից հետո այն դարձել է Լյուքսեմբուրգում ՌԴ դեսպանատան շենքը։

Ծանոթագրություններ 

Լյուքսեմբուրգ մայրաքաղաքի վարչական շրջաններ